kardosdrur/scandi-wiki huggingface dataset:
Købmanden i Venedig (film fra 2004)

Købmanden fra Venedig (eng: The Merchant of Venice) er en filmatisering fra 2004 af William Shakespeares teaterstykke af samme navn. Filmen er instrueret og skrevet af Michael Radford og har bl.a. Joseph Fiennes, Al Pacino og Jeremy Irons på rollelisten.

Medvirkende 
 Al Pacino
 Jeremy Irons
 Joseph Fiennes
 Lynn Collins
 Zuleikha Robinson
 Kris Marshall
 Charlie Cox
 Heather Goldenhersh
 Mackenzie Crook
 John Sessions
 Gregor Fisher
 Ron Cook
 Allan Corduner
 Anton Rodgers
 David Harewood

Eksterne henvisninger 
 

Film fra 2004
William Shakespeare
Film fra Storbritannien
Film fra Italien
Film baseret på skuespil
Engelsksprogede film
Britiske film fra 2004
Ernst Benda

Ernst Benda (15. januar 1925 i Berlin – 2. marts 2009 i Karlsruhe) var en tysk jurist og politiker (CDU). 

Han tog artium i 1943 og gjorde tjeneste i marinen til 1945. Derefter studerede han jura ved Humboldt-universitetet og tilhørte det sidste frit valgte studentråd. Foråret 1948 blev han udvist fra universitetet, efter at kommunisterne strammede grebet, og rejste til USA hvor han studerede ved universitetet i Wisconsin-Madison, for så at fortsætte studierne ved Freie Universität Berlin. Han tog den anden juridiske statseksamen i 1955 og virkede fra 1956 som advokat i Berlin.

Som leder for Junge Union i Vestberlin hørte han sammen med Rainer Hildebrandt til grundlæggerne af den antikommunistiske Kampgruppen mod umenneskelighed. Senere blev han medlem af Berlins parlament (1954-57) og det tyske parlament (1957-71), føderal statssekretær (1967-68) og derefter indenrigsminister (1968-1969) i regeringen Kiesinger og præsident for Forfatningsdomstolen (1971-83). I 1984 blev han professor ved universitetet i Freiburg im Breisgau. Han har også været præsident for den protestantiske kirkedag (1993-95).

Han har modtaget storkorset af Republikken Italiens fortjenstorden (1974), det store ærestegn i guld for fortjenester for Republikken Østrig (1975) og storkorset af Bundesverdienstkreuz (1983). I 1974 blev han udnævnt til æresdoktor ved det juridiske fakultet ved universitetet i Würzburg og i 1987 modtog han Heinz-Herbert Karry-prisen.

Publikationer 
 Verfassungsprobleme der Großen Koalition, i: Die Große Koalition 1966 – 1969. Eine kritische Bestandsaufnahme, Freudenstadt 1969, Seiten 162 – 168.
 Zukunftsfragen der Parlamentarischen Demokratie, i: Zeitschrift für Parlamentsfragen, Jg. 1978, Heft 4, Seiten 510 – 521.
 Meinungsforschung und repräsentative Demokratie, i: Horst Baier, Mathias Kepplinger, Kurt Reumann, Öffentliche Meinung und sozialer Wandel, Opladen 1981, Seiten 96 – 104.
 Das Verhältnis von Parlament und Bundesverfassungsgericht, i: Uwe Thaysen, Roger H. Davidson, Robert G. Livingstone, US-Kongreß und Deutscher Bundestag, Opladen 1988, Seiten 217 – 232.

Litteratur 
 Eckart Klein, Grundrechte, soziale Ordnung und Verfassungsgerichtsbarkeit. Festschrift für Ernst Benda zum 70. Geburtstag, Heidelberg, 1995.

Eksterne henvisninger 

 

Ministre fra Tyskland
Medlemmer af Forbundsdagen
Politikere fra CDU
Jurister fra Tyskland
Personer fra Berlin
Indenrigsministre fra Tyskland
Bayesiansk statistik

Bayesiansk statistik eller bayesiansk inferens er en statistisk metode hvor beviser eller observationer løbende anvendes til at opdatere eller inferere sandsynligheden for at en given hypotese er sand. Navnet bayesiansk statistik kommer fra det hyppigt anvendte Bayes' teorem i inferensprocessen, hvilket først blev fremført af Thomas Bayes.

Indledning 
Bayesiansk inferens anvender aspekter af videnskabelig metode som involverer indsamlingen af beviser som er enten inkonsistent eller konsistent med en given hypotese. 
Efterhånden som beviserne akkumuleres i denne indsamling af beviser bør graden af tro på den givne hypotese ændres. Med nok beviser vil denne grad være enten meget lav eller høj. Dermed mener fortalere for bayesiansk statistik at man kan diskriminere mellem konfliktende hypoteser: hypoteser med mange beviser for bør accepteres og hypoteser med få eller ingen beviser bør forkastes.

Denne ændring i sin tro på en vis hypoteses sandhed afhænger dog af hvad man tror til at starte med, inden beviser er indsamlet. Hermed åbnes der en mulighed for at fremføre hypoteser der således passer med alle de fundne beviser i retrospekt, hvilket er en form for induktiv bias.

Referencer 

Statistik
José Moñino y Redondo

Don José Moñino y Redondo, greve af Floridablanca (21. oktober 1728 – 30. december 1808) var en spansk politiker, premierminister fra 1777-92 og igen i 1808.

Spaniens premierministre
Frank McCourt

Francis "Frank" McCourt (19. august 1930 – 19. juli 2009) var en irsk-amerikansk lærer og forfatter. Han blev født i New York og voksede op i Limerick, Irland. Han modtog Pulitzerprisen i 1997 og National Book Critics Circle-prisen i 1996 for sin erindringsbog Angelas aske (originaltitel Angela's Ashes).

Bibliografi 
 Angelas aske – 1996 (Angela's Ashes)
 Lykkens land – 1999 ('Tis)
 Teacher Man – 2005

Eksterne henvisninger 

Selvbiografer fra USA
Personer fra New York
Engelsksprogede forfattere
Selvbiografer fra Irland
Kalkflagellater

Kalkflagellater (eller coccolithophorider) er gulalger.
Fytoplankton og nanoplankton; encellede havlevende organismer i størrelsen 15-100 mikrometer med en overflade af kokkolitter, kalkplader i størrelsen 2-25 mikrometer. Fortidige kalkflagellaters kokkoliter udgør en stor del af kridtet i Danmarks undergrund.

Eksterne links 
 Cocco Express — Coccolithophorids Expressed Sequence Tags (EST) & Microarray Database
 University of California, Berkeley. Museum of Paleontology: "Introduction to the Prymnesiophyta".
 The Paleontology Portal: Calcareous Nanoplankton
 What is a Coccolithophore? 
 Emiliania huxleyi Home Page
 BOOM — Biodiversity of Open Ocean Microcalcifiers 
 INA — International Nannoplankton Association
 Nannotax  – illustrated guide to Neogene coccolithophores and other nannofossils.

Gulalger
1620'erne f.Kr.

Århundreder: 18. århundrede f.Kr. – 17. århundrede f.Kr. – 16. århundrede f.Kr. 

Årtier: 1670'erne f.Kr. 1660'erne f.Kr. 1650'erne f.Kr. 1640'erne f.Kr. 1630'erne f.Kr. – 1620'erne f.Kr. – 1610'erne f.Kr. 1600'erne f.Kr. 1590'erne f.Kr. 1580'erne f.Kr. 1570'erne f.Kr. 

Årstal: 1629 f.Kr. 1628 f.Kr. 1627 f.Kr. 1626 f.Kr. 1625 f.Kr. 1624 f.Kr. 1623 f.Kr. 1622 f.Kr. 1621 f.Kr. 1620 f.Kr.

Hændelser 
 1627 f.Kr. — starten på flere års afkøling af Jordens klima, registreret i træ-ringe over hele verden.  Den var måske forårsaget af vulkanudbrud: det minoiske udbrud i Thera eller Avellino udbruddet i Vesuv.
 1625 f.Kr. – Samsu-Ditana bliver konge af Babylon.
 1621 f.Kr. – Lullaia bliver konge af Assyrien.
 1620 f.Kr. – Mursili jeg bliver konge af hittititternes rige.

Referencer 

17. århundrede f.Kr.
Årtier
1610'erne f.Kr.

Århundreder: 18. århundrede f.Kr. – 17. århundrede f.Kr. – 16. århundrede f.Kr. 

Årtier: 1660'erne f.Kr. 1650'erne f.Kr. 1640'erne f.Kr. 1630'erne f.Kr. 1620'erne f.Kr. – 1610'erne f.Kr. – 1600'erne f.Kr. 1590'erne f.Kr. 1580'erne f.Kr. 1570'erne f.Kr. 1560'erne f.Kr. 

Årstal: 1619 f.Kr. 1618 f.Kr. 1617 f.Kr. 1616 f.Kr. 1615 f.Kr. 1614 f.Kr. 1613 f.Kr. 1612 f.Kr. 1611 f.Kr. 1610 f.Kr.

Født 
 1617 f.Kr. — Kong Cheng Tang af Kina (1617 f.Kr. – 1588 f.Kr.)

17. århundrede f.Kr.
Årtier
1600'erne f.Kr.

Århundreder: 18. århundrede f.Kr. – 17. århundrede f.Kr. – 16. århundrede f.Kr. 

Årtier: 1650'erne f.Kr. 1640'erne f.Kr. 1630'erne f.Kr. 1620'erne f.Kr. 1610'erne f.Kr. – 1600'erne f.Kr. – 1590'erne f.Kr. 1580'erne f.Kr. 1570'erne f.Kr. 1560'erne f.Kr. 1550'erne f.Kr. 

Årstal: 1609 f.Kr. 1608 f.Kr. 1607 f.Kr. 1606 f.Kr. 1605 f.Kr. 1604 f.Kr. 1603 f.Kr. 1602 f.Kr. 1601 f.Kr. 1600 f.Kr.

Død 
 1602 f.Kr. — Sem søn af Noa, ifølge den jødiske kalender.

17. århundrede f.Kr.
Årtier
Chocolat

Chocolat er en amerikansk film fra 2000 instrueret af Lasse Hallström efter Joanna Harris' roman af samme navn. Filmen har bl.a. Juliette Binoche, Johnny Depp, Judi Dench, Lena Olin og Alfred Molina på rollelisten.

Chocolat var nomineret til fem Oscars, bl.a. for bedste film, bedste filmatisering (Robert Nelson Jacobs) og bedste kvindelige hovedrolle (Juliette Binoche).

Medvirkende 
 Juliette Binoche som Vianne Rocher
 Johnny Depp som Roux
 Judi Dench som Armande Voizin
 Alfred Molina som Comte de Reynaud
 Leslie Caron som Madame Audel
 Victoire Thivisol som Anouk
 Carrie-Anne Moss som Caroline Clairmont
 Antonio Gil Martinez som Jean-Marc Drou
 Helene Cardona som Francoise Drou
 Hugh O'Conor som Pere Henri
 Harrison Pratt som Dedou Drou
 Gaelan Connell som Didi Drou
 Lena Olin som Josephine Muscat
 Elisabeth Commelin som Yvette Marceau
 Peter Stormare som Serge Muscat
 Ron Cook som Alphonse Marceau
 Aurélien Parent-Koenig som Luc Clairmont
 John Wood som Guillaume Blerot

Eksterne henvisninger 
 

Amerikanske film fra 2000
Romantiske film fra USA
Film baseret på bøger
Film instrueret af Lasse Hallström
Engelsksprogede film
Appaloosa (film)

Appaloosa er en amerikansk westernfilm fra 2008 instrueret, produceret og skrevet af Ed Harris der også selv spiller med, bl.a. sammen med Viggo Mortensen, Renée Zellweger og Jeremy Irons. Filmen er baseret på Robert B. Parkers roman af samme navn fra 2005.

Medvirkende 
 Viggo Mortensen – Everett Hitch
 Ed Harris – Virgil Cole
 Renée Zellweger – Allie French
 Jeremy Irons – Randall Bragg
 Lance Henriksen – Ring Shelton
 Adam Nelson – Mackie Shelton
 Timothy Spall – Phil Olson
 Ariadna Gil – Katie
 James Gammon – Earl May
 Tom Bower – Abner Raines
 Rex Linn – Sheriff Clyde Stringer
 Gabriel Marantz – Joe Whittfield
 Corby Griesenbeck – Charlie Tewksbury
 Michael Huguenor – Renard
 Bob Harris – dommer Callison.

Referencer

Eksterne henvisninger 
 

Amerikanske film fra 2008
Engelsksprogede film
Westernfilm fra USA
Film instrueret af Ed Harris
Film baseret på bøger
Decen

Decen er en alken med formlen C10H20. Decen har ti kulstofatomer i hovedkæden og indeholder en dobbeltbinding. Det er derfor den automatisk har 20 brintatomer.

Alkener
The International

The International er en thriller film fra 2009 instrueret af Tom Tykwer og har bl.a. Clive Owen, Naomi Watts og Ulrich Thomsen på rollelisten.

Medvirkende 
 Clive Owen
 Naomi Watts
 Haluk Bilginer
 Armin Mueller-Stahl
 Ulrich Thomsen 
 Brían F. O'Byrne
 Patrick Baladi
 Luca Barbareschi
 Jack McGee

Eksterne henvisninger 
 

Britiske film fra 2009
Thrillerfilm fra USA
Tyske film fra 2009
Spionfilm
Engelsksprogede film
Italiensksprogede film
Fransksprogede film
Reno 911!: Miami

Reno 911!: Miami er en amerikansk mockumentary komediefilm fra 2007 instrueret af Robert Ben Garant og produceret af Danny DeVito. Filmen er en fortsættelse til komedieserien Reno 911!.

Medvirkende 
Thomas Lennon
Ben Garant
Kerri Kenney-Silver
Cedric Yarbrough
Carlos Alazraqui
Wendi McLendon-Covey
Niecy Nash
Mary Birdsong
Nick Swardson
Michael Ian Black
David Koechner
Patton Oswalt
Danny DeVito
Dwayne Johnson
Paul Rudd
Paul Reubens
Marissa Petoro

Eksterne henvisninger 
 

Amerikanske film fra 2007
Komediefilm fra USA
Rumkolonisering

Rumkolonisering (også kaldet rumkolonisation) er begrebet hvorom mennesker lever og bor udenfor jorden – f.eks. i rummet og på månen og andre planeter uden at få bragt forsyninger fra jorden.

Det er et større tema i science-fiction, såvel som et langsigtet mål for flere forskellige nationale rumprogrammer.

Kan mennesker bosætte sig på andre planeter? 
Man kan ikke forvente at mennesker kan tåle at spise planter og dyr fra en fremmed planet, da vi ikke under vores udvikling er blevet udsat for noget sådant. Man må derfor enten skabe noget nyt som minder om mennesker eller udrydde planetens oprindelige organismer og erstatte dem med organismer fra jorden. En sidste mulighed er at pode alle nye planeter med jordisk liv, så de fra starten udvikler sig til noget som vi måske kan spise. Det er teoretisk muligt at vi selv stammer fra organismer som andre har podet jorden med for milliarder af år siden. (se også panspermi.)

Se også 
 Ydre rum-traktaten
 American Institute of Aeronautics and Astronautics (AIAA)
 Space Colonization Technical Committee (SCTC)

Kilder/referencer

Eksterne henvisninger 
 "Is the surface of a planet really the right place for expanding technological civilization?"  Interviewing Gerard O'Neill
 Biological Effects of Weightlessness
 space colony – The Encyclopedia of Astrobiology, Astronomy, and Spaceflight
 Visualizing the Steps of Solar System Colonization

Liv
Astronomi
Uløste problemer
Liv i rummet

Liv i rummet har flere betydninger:
Eksobiologi
Rumkolonisering
Udenjordisk liv
Cappadocia

Cappadocia er en italiensk by (og kommune) i regionen Abruzzo i Italien, med omkring  indbyggere.

Referencer

Eksterne henvisninger 

Byer i Abruzzo
L'Aquila (provins)
Ridderhat-ordenen

Ridderhatte er orden af de svampe der kaldes lamelsvampe, dvs. hvor frugtlegemet er en paddehat med lameller på undersiden. Nogen er gode spisesvampe, men vores giftigste svampe findes også i denne orden. Familierne i ordnen medregnes dog oftest i Bladhatte-ordenen.

 Ridderhat-familien (Tricholomataceae)
 Rødblad-familien (Entolomataceae)
 Skærmhat-familien (Plutaceae)
 Fluesvamp-familien (Amanitaceae)

Noter 

Svampeordener
Tabitha King

Tabitha King (født 24. marts 1949) er en amerikansk forfatter og aktivist. Hun er gift med Stephen King, og bosat i Bangor, Maine.

Science fiction-forfattere fra USA
Fantasyforfattere fra USA
Gyserforfattere fra USA
Aktivister fra USA
Dobbeltgængeren

Dobbeltgængeren (1846) er en roman af den russiske forfatter Fjodor M. Dostojevskij.

I romanen skildres den selvforfulgte embedsmand Goljádkin i1800-tallets Skt. Petersborg. Hovedpersonens eksistentielle udvikling forvandler ham fra et underkuet og fortabt menneske til et vindende og selvsikkert menneske, på grænsen til det excentriske.

Romaner fra Rusland
Litteratur i 1846
Lauritz Nielsen

Lauritz Martin Nielsen (30. april 1881 i København – 15. juli 1947 i Hørsholm) var en dansk bibliotekar og historiker med speciale i boghistorie.

Lauritz Nielsen var søn af smedemester H.M. Nielsen og Hansine født Hansen.

Han blev student fra Efterslægtselskabets Skole i 1897 og læste filologi på Københavns Universitet. Han måtte afbryde dette studie på grund af sygdom og blev assistent ved det Kongelige Bibliotek 1906. Han blev underbibliotek her i 1910 og bibliotekar 1928. Han blev dr. phil. i 1923 med disputatsen Boghistoriske studier (trykt samme år). Han var desuden lærer på Statens Biblioteksskole i perioden 1926-37 og blev overbibliotekar på Københavns Universitetsbiblioteks 1. afdeling 1943.

Han var sekretær i Videnskabernes Selskabs kommission for registrering af litterære kilder til dansk historie 1922-42, formand for Bibliotekarsammenslutningen for de videnskabelige biblioteker samt medlem af Danmarks Biblioteksforening 1935-38.

Foruden arbejdet med supplement og registre til Bibliotheca danica, var hans hovedværk den danske boghistorie Den danske bog fra 1941.

Han blev gift 3. februar 1911 med Kamma født Brinckmann (født 5. september 1889 død 1911), datter af grosserer C.A. Brinckmann og Carline Mathilde født Krogh. 25. september 1915 blev han gift med Elise (født 13. maj 1892 i København), datter af kommandør Carl Bræstrup og Harriet født Lassen.

Han er begravet på Ordrup Kirkegård.

Udvalgt bibliografi 
 Supplement og register til Bibliotheca danica, 1914 & 1931.
 Herman Bangs vandreår, 1918.
 Dansk bibliografi 1482-1550, 1919
 Dansk bibliografi 1551-1600, 1931-33.
 Boghistoriske studier, 1923.
 Danske stifts- og skolebiblioteker, 1925.
 Vejledning i biblioteksbenyttelse og almindelig bibliografi, (1931, 2. udgave 1943).
 Registrant over breve fra og til danske i udenlandske biblioteker, 1934.
 Dansk typografisk atlas 1482-1600, 1934.
 Rokokoen i dansk bogkunst, 1936.
 Danmarks middelalderlige håndskrifter, 1937.
 Den danske bog, 1941.
 Holger Drachmann, 1942.
 Katalog over dansk og norske digteres originalmanuskripter i Det kgl. bibliotek, 1943.
 Gyldendal gennem 175 år, 1945.
 Danske privatbiblioteker gennem tiderne, bind 1, 1946.
 Nordisk leksikon for bogvæsen, 1946-62 (medudgiver).

Kilder 
 Palle Birkelund, Finn Hilsted, Ib Koch-Olsen & Jørgen Paulsen (reds.), Danmarks historiens blå bog, Krak, 1971. .

Eksterne henvisninger 
 

Bibliotekarer fra Danmark
Historikere fra Danmark
Skolefolk fra Danmark
Medlemmer af Videnskabernes Selskab
Dansksprogede forfattere fra Danmark
Knud Frederik Plesner

Knud Frederik Plesner (20. januar 1898 i København – 31. maj 1968 i Hellebæk) var en dansk litteraturhistoriker.

K.F. Plesner blev student fra Schneekloths Skole i København i 1916. I 1923 blev han mag. art. i i almindelig og sammenlignende litteraturhistorie fra Københavns Universitet. Han specialiserede sig i boghistoriske studier. Han blev dr. phil. i 1930 med disputatsen Jens Schelderup Sneedorff. En litterærhistorisk monografi (trykt samme år), om den danske oplysningsfilosof og professor ved Sorø Akademi Jens Schelderup Sneedorff.

Hovedværket var Bøger og bogsamlere : bibliofiliens historie, 1962. Med bogen Danske bogsamlere i det nittende århundrede (1957) viderførte han Lauritz Nielsens Danske privatbiblioteker, således at værket blev ført op til omkring 1900. Han redigerede desuden en lang række bøger, bl.a. Malthe Conrad Bruuns Aristokraternes Catechismus (1945), Marcus Aurelius' Selvbetragtninger (1947) og bind 37 i Gyldendals Bibliotek Essays (1967). Han udgav desuden en bibliografi over Jens Baggesens forfatterskab i 1943.

Han blev i 1922 gift med Karen Marie Mikkelsen (død 1940, og fik datteren (den senere forfatter) Karen Plesner (født 1923). I 1942 giftede han sig med Agnes Krebs.

Han er begravet på Søndermark Kirkegård.

Bibliografi 
 Engelsk Arthurdigtning, 1925.
 Verdenslitteratur, 1928.
 Jens Schelderup Sneedorff. En litterærhistorisk monografi, 1930.
 Elia og hans Venner : Charles Lamb, William Hazlitt, Thomas de Quincey, 1933.
 Syv Essays, 1934.
 Kulturbærere : tidskritiske studier, 1938.
 Bøger, 1942.
 Baggesen-bibliografi, 1943.
 Nis Petersens Bøger : en Bibliografi, 1947.
 Mellem Reoler – Boglige Betragtninger, 1947.
 Goethe : et Aandsportræt, 1949.
 Det land Utopien, 1951.
 Thomas Mann : To foredrag, 1955.
 Danske bogsamlere i det nittende århundrede, 1957.
 Det smagende selskab : Selskabet til de Skiønne og Nyttige Videnskabers Forfremmelse 1759-1959, 1959.
 Bøger og bogsamlere : bibliofiliens historie, 1962.
 Voltaire, 1965.
 Middelalderlige historieskrivere, 1966.

Eksterne henvisninger 
 Litteraturpriser.dk

Litteraturhistorikere fra Danmark
Skolefolk fra Danmark
Faglitterære forfattere fra Danmark
Biografiforfattere fra Danmark
Personer fra København
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Lærere fra Danmark
Dansksprogede forfattere fra Danmark
Malena Belafonte

Malena Belafonte (født Mathiesen) er en dansk fotomodel. Hun er født og opvokset i Danmark, men bor til dagligt i New York med sin mand David Belafonte (søn af Harry Belafonte). Parret har en datter, Sarafina (født 2003) og en søn Amadeus (født 2007).

Malena Belafonte startede som model i Paris hos Gunnar Larsen.  Senere rejste hun til New York og fik kontrakt hos Wilhelmina Models. Malena har i dag desuden sin egen kosmetikserie.

Hun deltog i efteråret 2009 i sæson 6 af Vild med dans, hvor hun kom i finalen d. 21. november 2009, og blev nummer 2 sammen med Silas Holst.

I september 2009 startede hun sammen med fire andre mødre The Speyer Legacy School, hvilket er den første private skole i New York for overbegavede børn.

Kilder

Eksterne henvisninger 
 Malena Belafontes hjemmeside

Fotomodeller fra Danmark
Bayes' teorem

Bayes' teorem, eller Bayes' læresætning, viser, hvorledes den betingede sandsynlighed afhænger af dens inverse. F.eks. afhænger sandsynligheden for, at en hypotese er sand givet observeret data, af sandsynligheden af disse data givet hypotesen. Dermed går bayesiansk statistik mod den gængse frekventistiske tilgang i statistik.

Læresætningen udtrykker den a posteriori sandsynlighed (efter at hændelsen B er observeret) for en given hypotese A, i kraft af den a priori sandsynlighed af A og B, og sandsynligheden af B givet A. Den medfører, at data er mere overbevisende, hvis det var mere usandsynligt, før det blev observeret. Bayes læresætning er gyldig i alle gængse fortolkninger af sandsynlighed, og er anvendelig i mange videnskaber:

Bayes' teorem er opkaldt efter pastor Thomas Bayes (1701-1761), der som den første viste, hvordan man med ny viden kan justere en formodning. Teoremet blev yderligere udviklet af Pierre-Simon Laplace, som først præsenterede den nuværende formulering i Théorie analytique des probabilités fra 1812. Harold Jeffreys satte Bayes' algoritme og Laplaces formulering på en aksiomatisk form. Jeffreys skrev, at Bayes' teorem "er for sandsynlighedsteorien, hvad den pythagoræiske læresætning er for geometrien."

Sandsynlighedsregning
Frederik Nygaard

Frederik Sextus Otto Alfred Petersen Nygaard (1. maj 1845 i Holbæk – 29. august 1897) var en dansk præst og historisk forfatter.

Frederik Nygaard var en søn af justitsråd, lic.jur. Christian Poulsen Norbom Petersen og Emilia Scavenia født Ringsted (død 1878). Han blev født i Holbæk, hvor faderen var borgmester, men da hans forældre i hans tidlige barndom blev skilte, fulgte han med moderen til København. Hun giftede sig senere med prokurator K.O.V. Nygaard, ejer af Aldershvile ved Lyngby, og efter ham fik stedsønnen navnet Nygaard.

10 år gammel kom Frederik Nygaard i Metropolitanskolen, 1864 blev han student, 1870 teologisk kandidat. I sin første ungdom havde han modtaget en stærk religiøs påvirkning af pastor Jens Christian Rudolp Frimodt, men som kandidat og præst sluttede han sig afgjort til den grundtvigske kreds.

Kort efter sin eksamen blev han lærer ved Ryslinge Højskole, som da styredes af pastor Johannes Clausen, og 1872 forstander for en nyligt oprettet højskole i Sønderholm ved Nibe. Efter at have virket der i 3 år blev han 1875 residerende kapellan for Karby-Hvidbjerg-Redsted på Mors, 1878 sognepræst for Frøslev-Mollerup på samme ø.

I efteråret 1882 modtog han kaldelse som præst for en i 1875 oprettet valgmenighed i Sønder Nærå på Fyn, der oprindelig var en filialkirke for Ryslinge valgmenighed, men blev anerkendt som selvstændig valgmenighed 28. marts 1882. 1883 fik valgmenigheden i Sønder Nærå et anneks i Odense, væsentlig dannet af en del af dr. Ludvig Nicolaus Helvegs menighed; i den første tid holdt Odensekredsen sine gudstjenester i højskolehjemmets sal, men 19. december 1886 fik den sin egen kirkebygning indviet.

Nygaard var en nidkær og livlig præst, der læste meget og var vel oplagt til boglig syssel. Foruden en stor mængde bladartikler har han efterladt sig en ikke lille række, til dels ret udførlige, biografiske skildringer af Thomas Thaarup (1878), Peder Kjellerup Algreen og Joseph Christian Sørensen (1883), Edvard Storm (1886), Frederik Sneedorff (1893), Christen Kold (I-II, 1895) og Jacob Christian Lindberg (1897), et par bidrag til N.F.S. Grundtvigs biografi og 2 Rejseminder (Luthers Venner, kirkehistoriske Nutidsskitser fra Vesttyskland og Elsass, 1892, og Mellem Protestanter og Katholikker, Skitser fra Kirkelivet i Tyskland og Elsass, 1893).

Hans betydeligste arbejde er dog hans skildring af den fynske opvækkelse (1897), der skulle danne indledningen til et større værk om Kristenliv i Danmark gjennem 100 Aar (1741-1840). Inden det blev fuldendt, døde han.

Han var 2 gange gift: 1. (1871) med Elise Henriette født Christiansen (død 1885), datter af toldkontrollør Chr. Christiansen; 2. (1887) med Øllegaard født Refslund, datter af gårdejer Chr. Refslund i Sønderjylland.

Kilder 
 Elvius, Danmarks Præstehistorie 1869-1884, s. 374.
 P. Boisen, Minder om Valgmenighedspræst Frederik Nygaard, (1898).
 Højskolebladet, 1898, nr. 6. 21 f.

Eksterne henvisninger 

Præster fra Danmark
Historikere fra Danmark
Biografiforfattere fra Danmark
Danskere i 1800-tallet
Faglitterære forfattere fra Danmark
Personer fra Holbæk
Personer i Dansk Biografisk Leksikon
Dansksprogede forfattere fra Danmark